પાલનપુર અંબાજી હાઇવે ઉપર રતનપુર ગામ નજીક ઉમરદશી નદી ઉપર વર્ષો અગાઉ પુલ બાંધવામાં આવ્યો હતો. જેની બંને સાઇડની રેલીંગો જર્જરિત બની જવા પામી છે. પુલ ઉપર સામસામે મોટા વાહનો પસાર થાય અથવા તો કોઇ વાહન ચાલક ઓવરટેઇક કરે ત્યારે સીધો નીચે ખાબકે તેવી સતત ભીતિ રહેતી હોય છે. આ જર્જરિત બનેલી રેલીંગોનું સમારકામ કરવા માટે અગાઉ નવ ગુજરાત સમય દ્વારા ફોટા સાથે અહેવાલ પ્રસિધ્ધ કરી તંત્રનું ધ્યાન દોરવામાં આવ્યું હતુ. જોકે, અધિકારીઓએ બેદરકારી દાખવતાં રેલીંગોનું સમારકામ કરવામાં આવ્યું નથી.